
JAVNO SAVJETOVANJE
sa zainteresiranom javnošću o Nacrtu prijedloga Pravilnika o provedbi postupaka jednostavne nabave

Sukladno odredbama čl. 10. Zakona o pravu na pristup informacijama (NN br. 25/13,  85/15 i 69/22) Učenički dom Karlovac provodi javno savjetovanje sa zainteresiranom javnošću o Nacrtu prijedloga Pravilnika o provedbi postupaka jednostavne nabave Učeničkog doma Karlovac.
Novi Pravilnik o provedbi postupaka jednostavne nabave Učeničkog doma Karlovac se donosi zbog usklađivanja sa Zakonom o izmjenama i dopunama Zakona o javnoj nabavi (NN br. 48/2026).
[bookmark: _Hlk234833564]Predlaže se provođenje skraćenog postupka savjetovanja s javnošću za Nacrt Pravilnika o provedbi postupaka jednostavne nabave  i to u trajanju od 10 dana, umjesto uobičajenog roka od 30 dana, zbog izmjena zakonskih propisa, a koje se odnose na jednostavnu nabavu. 
Iako se provodi skraćeni postupak, osigurat će se transparentnost i dostupnost nacrta dokumenta, te mogućnost da svi zainteresirani dionici u navedenom roku daju svoje komentare i prijedloge .
Pozivamo zainteresiranu i stručnu javnost da se uključi u izradu prijedloga Pravilnika o provedbi postupaka jednostavne nabave davanjem svojih mišljenja, primjedbi i prijedloga.
Javno savjetovanje traje od 14. srpnja 2026. do 24. srpnja 2026.
Molimo sve zainteresirane da popunjeni obrazac (u prilogu) dostave zaključno do 24.07. 2026.,  isključivo na e-mail adresu: udk@ucenickidom-karlovac.hr.
Po završetku savjetovanja, svi pristigli prijedlozi i primjedbe bit će razmotreni te ili prihvaćeni ili neprihvaćeni odnosno primljeni na znanje uz obrazloženja koja su sastavni dio izvješća o savjetovanju s javnošću.
Izvješće će biti objavljeno dana 27.07. 2026.  na internetskoj stranici Učeničkog doma Karlovac www.ucenickidom-karlovac.hr pod rubrikom Službeni dio, podrubrikom Javno savjetovanje.
Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.


